Armenia er et meget gammelt land med røtter som går flere tusen år tilbake, og det regnes å være et av verdens eldste, med bosetning som trolig går tilbake til vår sivilisasjons opprinnelse. Det armenske høylandet grenser til Kaukasus i nord, Zagrosfjellene i øst, Mesopotamia i sør og Lilleasia i vest. Området har vært bebodd i flere tusen år. Det var her her de første megalittiske bygningene ble reist, det var her jordbruk og husdyrhold ble utviklet under den neolittiske revolusjon, og her ble metaller som bronse og jern tidlig tatt i bruk.